stanford-oval/wikipedia huggingface dataset:
22 มิถุนายน
วันเกิด

พ.ศ. 2300 (ค.ศ. 1757) - จอร์จ แวนคูเวอร์ นักสำรวจชาวอังกฤษ (ถึงแก่กรรม 12 พฤษภาคม พ.ศ. 2341)
พ.ศ. 2310 (ค.ศ. 1767) - วิลเฮล์ม ฟอน ฮุมโบลท์ นักปรัชญาและรัฐบุรุษชาวเยอรมัน (ถึงแก่กรรม 8 เมษายน พ.ศ. 2378)
พ.ศ. 2430 (ค.ศ. 1887) - จูเลียน ฮักซ์เลย์ นักชีววิทยาชาวอังกฤษ ผู้สนับสนุนทฤษฎีของชาลส์ ดาร์วิน (ถึงแก่กรรม 14 กุมภาพันธ์ พ.ศ. 2518)
พ.ศ. 2479 (ค.ศ. 1936) - สันติ ลุนเผ่ นักร้องประจำคณะดุริยางค์แห่งกองทัพไทย (ถึงแก่กรรม 10 ธันวาคม พ.ศ. 2567)
พ.ศ. 2492 (ค.ศ. 1949) - เมอรีล สตรีป นักแสดงชาวอเมริกัน
พ.ศ. 2496 (ค.ศ. 1953) - ซินดี ลอเปอร์ นักร้องชาวอเมริกัน
พ.ศ. 2501 (ค.ศ. 1958) - สมศักดิ์ เจียมธีรสกุล ผู้เชี่ยวชาญด้านประวัติศาสตร์และการเมืองไทยร่วมสมัย
พ.ศ. 2505 (ค.ศ. 1962) - โจว ซิงฉือ นักแสดงชายชาวฮ่องกง
พ.ศ. 2507 (ค.ศ. 1964)
แดน บราวน์ นักเขียนชาวอเมริกัน
ฮิโรชิ อาเบะ นักแสดงชายชาวญี่ปุ่น
พ.ศ. 2530 (ค.ศ. 1987)
ลีมินโฮ นักแสดงชายชาวเกาหลีใต้
อิลยา แกร็ด แชมป์มวยไทยชาวอิสราเอล
เอดา เออร์เด็ม นักกีฬาวอลเลย์บอลชาวตุรกี
พ.ศ. 2533 (ค.ศ. 1990) - อิโนโอะ เคย์ นักร้องชาวญี่ปุ่น
พ.ศ. 2536 (ค.ศ. 1993)
แดนนี วอร์ด (นักฟุตบอลเกิด พ.ศ. 2536) นักฟุตบอลชาวเวลส์
โลริส คารีอุส ผู้รักษาประตูชาวเยอรมัน
พ.ศ. 2537 (ค.ศ. 1994) - เซบัสเตียง อาแลร์ นักฟุตบอลชาวฝรั่งเศส
พ.ศ. 2538 (ค.ศ. 1995) - โจว ซิงเจ๋อ นักร้อง นักแต่งเพลง และนักแสดงชาวไต้หวัน
รมิณก์ มหาวัชราหิรัญก์ นักธุรกิจหนุ่มชาวไทย ประธานกรรมการบริหารกลุ่มบริษัทในเครือเอเล็กซานดรอซและกาญเอรา
พ.ศ. 2539 (ค.ศ. 1996) - มิเกล เมริโน นักฟุตบอลชาวสเปน
พ.ศ. 2547 (ค.ศ. 2004) - แอนเจลิค มอนเทโร ยูทูปเบอร์ นักแต่งเพลงและนักร้องชาวอเมริกัน
พ.ศ. 2549 (ค.ศ. 2006) - อชิรกรณ์ สุวิทยะเสถียร (เอเอ)ศิลปินชายในวง BUS (Because of you i shine)
วันถึงแก่กรรม

พ.ศ. 1819 (ค.ศ. 1276) - สมเด็จพระสันตะปาปาอินโนเซนต์ที่ 5
พ.ศ. 2078 (ค.ศ. 1535) - พระคาร์ดินัลจอห์น ฟิเชอร์ บิชอปแห่งรอเชสเตอร์และอธิการบดีมหาวิทยาลัยเคมบริดจ์
พ.ศ. 2415 (ค.ศ. 1872) - สมเด็จพระพุฒาจารย์ (โต พรหมรังสี) (เกิด 17 เมษายน พ.ศ. 2331)
พ.ศ. 2457 (ค.ศ. 1914) - พระองค์เจ้าพรรณราย (ประสูติ 9 พฤษภาคม พ.ศ. 2381)
พ.ศ. 2468 (ค.ศ. 1925) - พระยาสารสินสวามิภักดิ์ (เทียนฮี้ สารสิน) คนไทยคนแรกที่ไปเรียนวิชาแพทย์จากต่างประเทศ (เกิด 15 สิงหาคม พ.ศ. 2391)
พ.ศ. 2512 (ค.ศ. 1969) - จูดี การ์แลนด์ นักแสดง/นักร้องชาวอเมริกัน (เกิด 10 มิถุนายน พ.ศ. 2465)
พ.ศ. 2514 (ค.ศ. 1971) - หม่อมเจ้าสิทธิพร กฤดากร บิดาแห่งการเกษตรยุคใหม่ (เกิด 11 เมษายน พ.ศ. 2426)
พ.ศ. 2536 (ค.ศ. 1993) - แพต นิกสัน อดีตสุภาพสตรีหมายเลขหนึ่งแห่งสหรัฐอเมริกา ภรรยาของอดีตประธานาธิบดีริชาร์ด นิกสัน (เกิด 16 มีนาคม พ.ศ. 2455)
พ.ศ. 2551 (ค.ศ. 2008) - จอร์จ คาร์ลิน นักประพันธ์ นักแสดง และนักแสดงตลกชาวอเมริกัน (เกิด 12 พฤษภาคม พ.ศ. 2480)
พ.ศ. 2558 (ค.ศ. 2015) - เจมส์ ฮอร์เนอร์ นักประพันธ์และนักแต่งเพลง (เกิด 14 สิงหาคม พ.ศ. 2496)
วันสำคัญและวันหยุดเทศกาล

คริสตจักรโรมันคาทอลิก - วันฉลองนักบุญทอมัส มอร์ และนักบุญจอห์น ฟิเชอร์
แหล่งข้อมูลอื่น

BBC: On This Day (อังกฤษ)
The New York Times: On This Day (อังกฤษ)
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ชะเอม แก้วคล้าย

อาจารย์ชะเอม แก้วคล้าย ผู้เชี่ยวชาญด้านจารึกและภาษาบาลีสันสกฤต
นายชะเอม แก้วคล้าย (20 พฤศจิกายน พ.ศ. 2485) เกิดที่บ้านหารเทา อำเภอปากพะยูน จังหวัดพัทลุง เป็นผู้เชี่ยวชาญด้านจารึกอักษรโบราณ ภาษาไทย ภาษาบาลีสันสกฤต และพุทธศาสนา มีผลงานการอ่านและแปลจารึกที่พบในประเทศไทยเป็นจำนวนมาก รวมทั้งการแปลคัมภีร์พุทธศาสนาจากภาษาสันสกฤต ปัจจุบันเป็นข้าราชการบำนาญ แต่ยังมีผลงานด้านภาษาและจารึกอย่างต่อเนื่อง
การศึกษา

นายชะเอม แก้วคล้าย เข้าศึกษาระดับประถมศึกษาที่โรงเรียนบ้านหารเทา ตำบลหารเทา อำเภอปากพะยูน จังหวัดพัทลุง จนจบหลักสูตรเมื่อ พ.ศ.2499 จากนั้นได้บรรพชาเป็นสามเณรที่วัดคูหาสวรรค์ อำเภอเมือง จังหวัดพัทลุง และศึกษาจนจบหลักสูตรนักธรรมชั้นเอก เมื่อ พ.ศ. 2501
หลังจากนั้นเมื่อ พ.ศ.2508 ได้ศึกษาภาษาบาลี จนจบระดับเปรียญธรรม 6 ประโยค ที่วัดคูหาสวรรค์ ในจังหวัดพัทลุง แล้วได้เดินทางเข้าศึกษาที่มหาจุฬาลงกรณราชวิทยาลัย กรุงเทพมหานคร จนจบระดับมัธยมศึกษาตอนปลาย เมื่อ พ.ศ. 2512
ขณะครองสมณเพศ ท่านได้ศึกษาต่อระดับอุดมศึกษา จนได้รับปริญญาพุทธศาสตรบัณฑิต สาขาปรัชญาศาสนา มหาจุฬาลงกรณราชวิทยาลัย เมื่อ พ.ศ. 2516 แล้วเดินทางไปศึกษาต่อระดับมหาบัณฑิต สาขาภาษาสันสกฤตและจารึก ที่มหาวิทยาลัยบาโรดา ประเทศอินเดีย จนจบการศึกษาเมื่อ พ.ศ. 2520
การทำงาน

เมื่อจบการศึกษา ท่านได้ลาสิกขาบท และเข้าทำงานที่กรมศิลปากร ในตำแหน่งนักอักษรศาสตร์ โดยได้ทำงานด้านการอ่านจารึกโบราณที่พบในประเทศไทย และแปลจารึกภาษาบาลีและสันสกฤต มาโดยตลอด
ระหว่างการปฏิบัติหน้าที่ นายชะเอม แก้วคล้ายได้ปฏิบัติหน้าที่ด้วยดีจนได้รับการยกย่อง และได้รับเกียรติบัตรข้าราชการดีเด่น ของกรมศิลปากร กระทรวงศึกษาธิการ มาเป็นระยะ ตั้งแต่ พ.ศ.2526 รวมทั้งสิ้นถึง 7 ครั้ง และได้รับเกียรติบัตรข้าราชการตัวอย่างของกระทรวงศึกษาธิการสองปีซ้อน (พ.ศ. 2531 และ พ.ศ. 2532) ทั้งนี้ได้เกษียณอายุราชการ เมื่อ พ.ศ. 2545 ขณะดำรงตำแหน่งนักอักษรศาสตร์ 9 (ผู้เชี่ยวชาญด้านภาษาโบราณ) กรมศิลปากร กระทรวงวัฒนธรรม
ผลงาน

นายชะเอม แก้วคล้าย เป็นผู้มีความรู้ ความสามารถในการอ่านและแปลจารึก และวิชาการทางพระพุทธศาสนาเป็นดี สามารถวิเคราะห์ข้อความจารึกอย่างมีเหตุผล รวมทั้งสามารถสื่อความหมายด้วยการเขียนบทความ หนังสือ และบรรยายให้เข้าใจได้ง่าย โดยมีผลงานทั้งบทความ และหนังสือ เป็นจำนวนมาก
ผลงาน > หนังสือ

มีหนังสือที่ตีพิมพ์แล้ว ว่าด้วยจารึกโบราณ และงานแปลคัมภีร์พุทธศาสนามหายาน ดังนี้
ชะเอม แก้วคล้าย.  จารึกพระเจ้าชัยวรมันที่ 7.  กรุงเทพฯ : หอสมุดแห่งชาติ กรมศิลปากร, 2528. 72 หน้า.
ชะเอม แก้วคล้าย.  จารึกปราสาทแปรรูป.  กรุงเทพฯ : หอสมุดแห่งชาติ กรมศิลปากร, 2543. 106 หน้า.
ชะเอม แก้วคล้าย.  สัทธรรมปุณฑรีกสูตร.  กรุงเทพฯ : คณะสงฆ์จีนนิกายแห่งประเทศไทย, 2547.
ชะเอม แก้วคล้าย และศาสตราจารย์พิเศษ ดร.จำลอง สารพัดนึก.  สุขาวดีวยูหสูตร.  กรุงเทพฯ : โครงการตำราและวิชาการมหายาน คณะสงฆ์จีนนิกายแห่งประเทศไทย ชมรมมหายาน และคณะศิษยานุศิษย์, 2553.
ชะเอม แก้วคล้าย.  ลักษณะการใช้ศัพท์บาลีสันสกฤตในภาษาไทย.  กรุงเทพฯ : โรงพิมพ์บริษัทสหธรรมิกจำกัด, 2555. 134 หน้า.
ชะเอม แก้วคล้าย.  สารัตถะจากศิลาจารึกในประเทศไทย (เล่ม 1).  สมุทรปราการ : บริษัท เอส.อาร์.ซี. เอ็นเวลอพ จำกัด, 2556. 443 หน้า.
ชะเอม แก้วคล้าย.  สุวรรณประภาโสตมสูเตรนทรราชสูตร. กรุงเทพฯ : เสด็จพระราชกุศลในพระราชพิธีพระราชทานเพลิงพระศพ สมเด็จพระญาณสังวร สมเด็จพระสังฆราช สกลมหาปริณายก, 2558. 312 หน้า.
ชะเอม แก้วคล้าย.  สารัตถะจากศิลาจารึกในประเทศไทย (เล่ม 2).  สมุทรปราการ : บริษัท เอส.อาร์.ซี. เอ็นเวลอพ จำกัด, 2558. 446 หน้า.
นายชะเอม ยังได้รับพระราชทานรางวัลชนะเลิศอันดับ 2 หนังสือสอนพุทธศาสนาแก่เด็ก ที่ราชบัณฑิตยสถานจัดประกวดขึ้น เมื่อ พ.ศ. 2539 และได้รับรางวัลการใช้ภาษาถิ่นใต้ดีเด่น ของมหาวิทยาลัยวลัยลักษณ์ เมื่อ พ.ศ. 2558
ปัจจุบัน นายชะเอม แก้วคล้าย เป็นข้าราชการบำนาญ แต่ยังคงทำงานด้านการแปลคัมภีร์พุทธศาสนามหายาน (ภาษาสันสกฤต) และเป็นอาจารย์พิเศษสอนภาษาบาลีสันสกฤต แก่นักศึกษาในมหาจุฬาลงกรณราชวิทยาลัย, อาจารย์พิเศษหลักสูตรแพทย์แผนไทยประยุกต์ คณะแพทยศาสตร์ศิริราชพยาบาล มหาวิทยาลัยมหิดล, รวมทั้งเป็นกรรมการตรวจแบบเรียนเอกชน วิชาภาษาไทยของ สพฐ., กรรมการพิจารณาตัดสินการประกวดหนังสือสารคดีดีเด่นแห่งชาติ, กรรมการวิชาการผู้ทรงคุณวุฒิของราชบัณฑิตยสถาน และกรรมการผลิตตำรามหายานของคณะสงฆ์จีนนิยาย วัดโพธิ์แมนคุณาราม
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
จังหวัดมย่องเมียะ

| จังหวัดมย่องเมียะ မြောင်းမြခရိုင် |
| --- | --- |
จังหวัด
ที่ตั้งของจังหวัดมย่องเมียะในภาคอิรวดี
จังหวัดมย่องเมียะที่ตั้งในประเทศพม่า
พิกัด: 16°30′N 95°00′E﻿ / ﻿16.500°N 95.000°E﻿ / 16.500; 95.000
ประเทศ:  พม่า
ภาค:  ภาคอิรวดี
เมืองศูนย์กลางการปกครอง: มย่องเมียะ
จำนวนอำเภอ: 3
พื้นที่
 • ทั้งหมด: 2,700 ตร.ไมล์ (6,900 ตร.กม.)
ประชากร (ค.ศ. 2014)
 • ทั้งหมด: 780,576 คน
 • ความหนาแน่น: 290 คน/ตร.ไมล์ (110 คน/ตร.กม.)
เขตเวลา: UTC+6:30 (เวลามาตรฐานพม่า)
จังหวัดมย่องเมียะ (พม่า: မြောင်းမြခရိုင်) เป็นจังหวัดหนึ่งของภาคอิรวดีทางตะวันตกเฉียงใต้ของประเทศพม่า ประกอบด้วยเมืองจำนวน 5 เมือง มย่องเมียะเป็นเมืองหลักของจังหวัดนี้
จังหวัดมย่องเมียะก่อตั้งขึ้นในปี ค.ศ. 1893 โดยแยกออกจากจังหวัดพะสิม มีพื้นที่ 2,663 ตารางไมล์ (6,900 ตารางกิโลเมตร) และประชากร 280,000 คน และมีความหนาแน่น 104 คนต่อตารางไมล์ จังหวัดนี้เป็นพื้นที่สามเหลี่ยมปากแม่น้ำติดกับทะเลทางทิศใต้และมีแม่น้ำหลายสายไหลผ่าน ประชากรเกือบทั้งหมดในจังหวัดนี้ประกอบอาชีพปลูกข้าวและทำประมง
จังหวัดนี้ประกอบด้วย 3 อำเภอ คืออำเภอมย่องเมียะ, อำเภอเอนแม และอำเภอว่าแคมะ ในเขตอำเภอมี 50 แขวง 489 ตำบล และ 2,557 หมู่บ้าน
จากการสำรวจสำมะโนประชากร ค.ศ. 2014 ประชากรของจังหวัดมย่องเมียะอยู่ที่ 780,576 คน
กัลปนา

กัลปนา (อ่านว่า กัน-ละ-ปะ-นา) แปลว่า เจาะจงให้ เป็นคำศัพท์ภาษาบาลี นำมาใช้ในภาษาไทย ในปริบททางพุทธศาสนา
กัลปนา ใช้ในความหมาย 2 อย่าง คือหมายถึงส่วนบุญที่ผู้ทำบุญอุทิศไปให้ผู้ตาย เรียกว่าอุทิศกัลปนาไปให้ ส่วนความหมายที่สองคือ การมอบทรัพย์สิน หรือที่ดิน หรือข้าวของเครื่องใช้อันจำเป็น หรือการมอบคน ให้ตกไปเป็นส่วนหนึ่งของการสร้างหรือทะนุบำรุงวัดด้วยนัยยะของการทำบุญ
"ข้าพเจ้าขออุทิศกัลปนานี้ไปให้บิดา เจ้ากรรมนายเวรทั้งหลาย" อย่างนี้เป็นความหมายแรก
"ปีนี้ที่กัลปนาของวัดเราได้ผลตอบแทนไม่มากเพราะฝนแล้ง" อย่างนี้เป็นความหมายหลัง
ประวัติศาสตร์

โดยทั่วไปแล้วพฤติกรรมการกัลปนาปรากฏหลักฐานเริ่มแรกในดินแดนประเทศอินเดีย อย่างน้อยในพุทธศตวรรษที่ 3 ในสมัยพระเจ้าอโศกมหาราช พ.ศ. 236-273 ดังมีข้อความจารึกลงบนศิลา ตามส่วนประกอบต่างๆ บริเวณ สถูปสาญจีซึ่งสร้างขึ้นในรัชสมัยพระเจ้าอโศกมหาราช จารึกเหล่านั้นเป็นชื่อของผู้มีจิตศรัทธาซึ่งบริจาค เงินหรือบริจาคศิลาเพื่อใช้ประกอบเป็นส่วนต่างๆ ของสถูป โดยจารึกชื่อตนเอง หรือชื่อสกุลเพื่อเป็นสักขี พยานการประกอบกุศล
สำหรับดินแดนที่ปัจจุบันเป็นประเทศไทยพบศิลาจารึกที่มีการกัลปนาตั้งแต่พุทธศตวรรษ ที่ 12 ในสมัยอาณาจักรเจินละ เช่น จารึกเขารัง พ.ศ. 1182 พบที่เขารัง อำเภออรัญประเทศ จังหวัดสระแก้ว กล่าวถึงผู้มี ตำแหน่งสินาหฺวฺถวายสิ่งต่างๆ ให้แก่วิหารอันประกอบด้วยข้าทาสซึ่งมี ทั้งเด็กและผู้ใหญ่ รวมถึงสวนหมาก สวนมะพร้าวสัตว์และข้าวของต่างๆ16 ต่อมาในสมัยพระนคร เช่น จารึกสด๊กก๊อกธม 2 สร้างขึ้นเมื่อมหาศักราช 974 (พ.ศ. 1595) ก็กล่าวถึงการอุทิศสิ่งต่างๆ แก่ศาสนสถาน ความว่า
"..พระองค์ทรงบริจาคเพชรพลอย ทอง เงิน (และ)... โคศักดิ์สิทธิ์ 100 ตัว ช้าง 200 เชือก ม้า 100 ตัว แพะและกระบือ 100 ตัว พระองค์ได้พระราชทานทาสชายหญิงและชาย 1000 คน พระราชทาน สรุก 3 แห่ง.."
ตามที่มีการค้นพบจารึกการกัลปนา ส่วนใหญ่แล้วจะพบได้ตามจารึกของวัดต่างๆในเขตอาณาจักรที่สำคัญในประเทศไทย เช่นพื้นที่ในดินแดนอาณาจักรล้านนา อาณาจักรหริภุญไชย กรุงสุโขทัย กรุงศรีอยุธยา
แนวคิดเบื้องหลัง

ในดินแดนประเทศไทย การกัลปนาทรัพย์สิน ที่ดิน หรือการถวายตัวเป็นข้าวัดนั้นถือกันว่าเป็นการสืบทอดทำนุบำรุงพุทธศาสนา ดังจะพบได้ในถ้อยคำในจารึกตามวัดต่างๆว่า "เพื่อสืบต่ออายุพระพุทธศาสนาถึงห้าพันปี" ซึ่งความหมายของเลขห้าพันปีนี้เป็นความเชื่อของชาวพุทธอันปรากฏตั้งแต่สมัยกรุงสุโขทัยนี้คือความเชื่อที่ว่าศาสนาพุทธในยุคของพระสมณโคดมจะยั่งยืนไปถึงแค่ห้าพันปีแล้วจึงสิ้นดังเช่นที่จารึกนครชุมได้ระบุเอาไว้ความว่า
"..แตปอันสถาปนา พระมหาธาตุนี้เมือหนา ไดสามพันเกาสิบเกาปจึงจักสิ้นศาสนาพระเปนเจา..”
ดังนั้นการให้การกัลปนาไม่ว่าจะด้วยการร่วมบุญสร้างวัด การถวายปัจจัย หรือถวายตัวเป็นข้าวัดจะเป็นการช่วยให้ศาสนาพุทธสืบทอดไปจนถึงห้าพันปีดังความเช่นจารึกหน้าพระเมรุ จังหวัดพระนครศรีอยุธยา  ได้จารึกไว้ว่า
"..สัปปบุรุษผู้มีศรัทธาช่วยซ่อมแซมอย่าให้ ฝาผนังหลังคาแตกร้าวชำรุดรั่ว จะได้ถาวรไปห้าพันปี..."'
จังหวัดยะแม่ที่น

| จังหวัดยะแม่ที่น ရမည်းသင်း |
| --- | --- |
จังหวัด
ที่ตั้งของจังหวัดยะแม่ที่น (สีแดง) ในเขตมัณฑะเลย์
ประเทศ:  พม่า
เขต:  ภาคมัณฑะเลย์
เขตเวลา: UTC+6.30 (MST)
จังหวัดยะแม่ที่น (พม่า: ရမည်းသင်း) เป็นจังหวัดของ เขตมัณฑะเลย์ ในตอนกลางของ ประเทศพม่า
อำเภอ

จังหวัดยะแม่ที่นมีอำเภอดังต่อไปนี้
อำเภอยะแม่ที่น
อำเภอปยอ-บแว
| ด ค ก ภาคมัณฑะเลย์ |
| --- | --- | --- |
เมืองหลวง: มัณฑะเลย์
| จังหวัดเจาะแซ |  อำเภอเจาะแซ  อำเภอมยิต้า  อำเภอสิ่นไกง์  |  |
| จังหวัดญองอู้ |  อำเภอเจาะปะด้อง  อำเภอญองอู้  |  |
| จังหวัดตะด้าอู้ |  อำเภองะซูน  อำเภอตะด้าอู้  |  |
| จังหวัดตะเบะจี้น |  อำเภอตะเบะจี้น  อำเภอโม่โกะ  อำเภอสิ่นกู้  |  |
| จังหวัดปยีนอู้ลวีน |  อำเภอปยีนอู้ลวีน  |  |
| จังหวัดมยี่นชาน |  อำเภอตองตา  อำเภอนะโท่จี้  อำเภอมยี่นชาน  |  |
| จังหวัดมะฮาออง-มเย |  อำเภอช่านเมียะตาซี  อำเภอช่านเอ้ตาซาน  อำเภอปยีจี้ดะกูน  อำเภอมะฮาออง-มเย  |  |
| จังหวัดเมะทีลา |  อำเภอตาซี  อำเภอมะไลง์  อำเภอเมะทีลา  อำเภอวู่น-ดวี่น  |  |
| จังหวัดยะแม่ที่น |  อำเภอปยอ-บแว  อำเภอยะแม่ที่น  |  |
| จังหวัดอมรปุระ |  อำเภออมรปุระ  |  |
| จังหวัดออง-มเยตาซาน |  อำเภอปะเตนจี้  อำเภอมะตะยา  อำเภอออง-มเยตาซาน  |  |
| เมืองสำคัญ |  งะซูน  เจาะแซ  เจาะปะด้อง  ญองอู้  ตองตา  ตะก้อง  ตะด้าอู้  ตะเบะจี้น  ตาซี  นะโท่จี้  ปยอ-บแว  ปยีนอู้ลวีน  พุกาม  มยิแง  มยิต้า  มยี่นชาน  มะตะยา  มะไลง์  มัณฑะเลย์  เมะทีลา  โม่โกะ  ยะแม่ที่น  วู่น-ดวี่น  สิ่นกู้  สิ่นไกง์  อมรปุระ  อังวะ  |  |
กองกำลังสุรศักดิ์มนตรี

| กองกำลังสุรศักดิ์มนตรี |
| --- | --- |
กองอำนวยการรักษาความมั่นคงภายในภาค 2 ส่วนแยก 1
เครื่องหมาย
ประจำการ: 16 มิถุนายน พ.ศ. 2521; 46 ปีก่อน (2521-06-16)
ประเทศ:  ไทย
เหล่า:  กองทัพบกไทย
รูปแบบ: กองกำลังป้องกันชายแดน หน่วยเฉพาะกิจ
บทบาท: การลาดตระเวน หน่วยยามชายแดน กำลังกึ่งทหาร
ขึ้นกับ:  กองทัพบกไทย
กองบัญชาการ: ค่ายพระยาสุนทรธรรมธาดา ตำบลโนนสูง อำเภอเมืองอุดรธานี จังหวัดอุดรธานี
สมญา: กกล.สุรศักดิ์มนตรี
ปฏิบัติการสำคัญ: การก่อการกำเริบคอมมิวนิสต์ในประเทศไทย
เว็บไซต์: surasakmontri.rta.mi.th
ผู้บังคับบัญชา
ผบ.กกล.สุรศักดิ์มนตรี: พลตรี นรธิป โพยนอก
เสธ.กกล.สุรศักดิ์มนตรี: พันเอก วีระวัฒน์ ท้าวพิมพ์
เครื่องหมายสังกัด
ฉก.ตชด.23 ฉก.ตชด.24: 
นรข.เขตหนองคายเขตนครพนม: 
ฉก.ทพ.21: 
กองกำลังสุรศักดิ์มนตรี (อังกฤษ: Surasakmontri Command และ Surasakmontri Task Force) คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่ค่ายพระยาสุนทรธรรมธาดา ตำบลโนนสูง อำเภอเมืองอุดรธานี จังหวัดอุดรธานี ดูแลพื้นที่ชายแดนไทย–ลาวช่วงจังหวัดเลย, หนองคาย, บึงกาฬ, นครพนม และมุกดาหาร รวมความยาวประมาณ 804 กิโลเมตร (500 ไมล์)
กองกำลังสุรศักดิ์มนตรียังปฏิบัติงานในฐานะ กองอำนวยการรักษาความมั่นคงภายในภาค 2 ส่วนแยก 1 (กอ.รมน.ภาค 2 สย.1) อีกด้วย
ประวัติ

กองกำลังสุรศักดิ์มนตรี ก่อตั้งขึ้นจากสถานการณ์ในพื้นที่ประเทศลาวที่เกิดความไม่สงบขึ้นภายในประเทศ ซึ่งบางพื้นที่ของประเทศไทยติดกับแนวชายแดนมักจะถูกผู้ก่อความไม่สงบในประเทศเพื่อนบ้านลักลอบเข้ามาตั้งฐานในการกลับไปโจมตีในพื้นที่ประเทศของตน ทำให้หลายครั้งเกิดการโจมตีจากประเทศเพื่อนบ้านมายังกองกำลังดังกล่าวในฝั่งไทย ในขณะเดียวกันในบางพื้นที่ตรงข้ามกับฝั่งไทยก็ถูกผู้ก่อการร้ายคอมมิวนิสต์ตั้งเป็นฐานปฏิบัติการเพื่อข้ามฝั่งเข้ามาปฏิบัติการโจมตีและปล้นสะดมชาวบ้านตามแนวชายแดน รวมถึงกวาดต้อนราษฎรไทยให้ออกไปจากพื้นที่ ทำให้รัฐบาลในเวลานั้นมีคำสั่งนายกรัฐมนตรีเฉพาะที่ 97/2521 เรื่อง การป้องกันชายแดน และมอบหมายให้กองทัพบกตั้งผู้รับผิดชอบในการปกป้องพื้นที่ชายแดนทางบก และมีอำนาจในการสั่งการกองกำลังทั้งทหารและตำรวจในพื้นที่ในการรับมือภัยคุกคามได้
จากนั้นในวันที่ 15 มิถุนายน พ.ศ. 2523 กองทัพประชาชนลาวได้ยิงเข้าใส่เรือลาดตระเวนของหน่วยปฏิบัติการตามลำแม่น้ำโขง (นปข.) บริเวณบ้านปะโค อำเภอเมือง จังหวัดหนองคาย ทำให้ทางการไทยประกาศปิดพรมแดนที่ติดต่อกับลาวทั้งหมด ประกอบกับเวลานั้นมีการเคลื่อนกำลังของทหารเวียดนามเข้ามาวางกำลังตลอดลำน้ำโขง และมีท่าทียั่วยุจะรุกล้ำข้ามมาฝั่งไทย ทำให้กองทัพบกได้จัดตั้งกองพลทหารราบที่ 3 ส่วนหน้าขึ้น ที่ค่ายรามสูร อำเภอเมืองอุดรธานี จังหวัดอุดรธานี ในวันที่ 29 กรกฎาคม พ.ศ. 2523
ต่อมาได้เปลี่ยนชื่อหน่วยเป็นกองกำลังสุรศักดิ์มนตรีในวันที่ 1 ตุลาคม พ.ศ. 2538 และเปลี่ยนชื่อค่ายที่ตั้งหน่วยเป็น ค่ายพระยาสุนทรธรรมธาดาในวันที่ 22 สิงหาคม พ.ศ. 2540
โครงสร้าง > หน่วยขึ้นตรง

กองกำลังสุรนารี ประกอบด้วยหน่วยขึ้นตรงต่อกองบัญชาการ ดังนี้
กองบังคับการควบคุม
กองบังคับการควบคุมที่ 1 (กรมทหารราบที่ 3)
กองบังคับการควบคุมที่ 2 (กรมทหารราบที่ 13)
กองบังคับการควบคุมที่ 3 (กรมทหารราบที่ 8)
กองร้อยทหารราบ
กองร้อยเผชิญสถานการณ์เร่งด่วน (QRF)
กองร้อยสกัดกั้นและปราบปรามยาเสพติด
ชุดปฏิบัติการบินทหารบก กองกำลังสุรศักดิ์มนตรี
โครงสร้าง > หน่วยขึ้นควบคุมทางยุทธการ

กองกำลังสุรนารี ประกอบด้วยหน่วยสมทบและขึ้นควบคุมทางยุทธการ ดังนี้
หน่วยเรือรักษาความสงบเรียบร้อยตามลำแม่น้ำโขง
เขตหนองคาย
เขตนครพนม
หน่วยเฉพาะกิจตำรวจตระเวนชายแดนที่ 23
หน่วยเฉพาะกิจตำรวจตระเวนชายแดนที่ 24
หน่วยเฉพาะกิจกรมทหารพรานที่ 21
โครงสร้าง > หน่วยเฉพาะกิจรับผิดชอบพื้นที่

กองบังคับการควบคุมที่ 1 – รับผิดชอบพื้นที่จังหวัดนครพนม และมุกดาหาร
กรมทหารราบที่ 3
กองร้อยเผชิญสถานการณ์เร่งด่วน (QRF)
หน่วยเรือรักษาความสงบเรียบร้อยตามลำแม่น้ำโขง เขตนครพนม
หน่วยเฉพาะกิจตำรวจตระเวนชายแดนที่ 23
หน่วยเฉพาะกิจกรมทหารพรานที่ 21
กองร้อยทหารพรานที่ 2101 – นครพนม
กองร้อยทหารพรานที่ 2102 – มุกดาหาร
กองร้อยทหารพรานที่ 2105 – มุกดาหาร
กองร้อยทหารพรานที่ 2106 – นครพนม
กองร้อยทหารพรานที่ 2107 – นครพนม
กองร้อยทหารพรานที่ 2108 – นครพนม
กองบังคับการควบคุมที่ 2 – รับผิดชอบพื้นที่จังหวัดบึงกาฬ และหนองคาย
กรมทหารราบที่ 13
หน่วยเรือรักษาความสงบเรียบร้อยตามลำแม่น้ำโขง เขตหนองคาย
หน่วยเฉพาะกิจตำรวจตระเวนชายแดนที่ 24
หน่วยเฉพาะกิจกรมทหารพรานที่ 21
กองร้อยทหารพรานที่ 2104
กองร้อยทหารพรานที่ 2107 บึงกาฬ
กองร้อยทหารพรานที่ 2110 หนองคาย
กองบังคับการควบคุมที่ 3 – รับผิดชอบพื้นที่จังหวัดเลย
กรมทหารราบที่ 8
หน่วยเรือรักษาความสงบเรียบร้อยตามลำแม่น้ำโขง เขตหนองคาย
หน่วยเฉพาะกิจตำรวจตระเวนชายแดนที่ 24
หน่วยเฉพาะกิจกรมทหารพรานที่ 21
กองร้อยทหารพรานที่ 2102
กองร้อยทหารพรานที่ 2103
กองร้อยทหารพรานที่ 2109
ภารกิจ

กองกำลังสุรศักดิ์มนตรี มีพื้นที่ในการรับผิดชอบตลอดแนวชายแดนไทย–ลาวในจังหวัดเลย, หนองคาย, บึงกาฬ, นครพนม และมุกดาหาร รวม 5 จังหวัด ระยะทางประมาณ 804 กิโลเมตร (500 ไมล์) แบ่งเป็นช่วงที่ใช้แม่น้ำเหืองเป็นพรมแดนธรรมชาติ เริ่มต้นจากจุดติดต่อกับพื้นที่ของกองกำลังผาเมือง คือบ้านห้วยน้ำผัก ตำบลแสงภา อำเภอนาแห้ว มาจนถึงบ้านท่าดีหมี ตำบลปากตม อำเภอเชียงคาน จังหวัดเลย ระยะทางตลอดแม่น้ำเหืองประมาณ 135 กิโลเมตร (84 ไมล์) ช่วงต่อมาคือช่วงที่ใช้แม่น้ำโขงเป็นพรมแดนธรรมชาติ เริ่มต้นตั้งแต่อำเภอเชียงคาน จังหวัดเลย จนถึงบ้านห้วยปอ ตำบลดอนตาล อำเภอดอนตาล จังหวัดมุกดาหาร จรดกับพื้นที่ของกองกำลังสุรนารี ระยะทางตลอดแม่น้ำโขงประมาณ 669 กิโลเมตร (416 ไมล์)
ภารกิจหลักของกองกำลังสุรศักดิ์มนตรีนั้นเป็นไปตามพันธกิจ 3 ประการของศูนย์ปฏิบัติการกองทัพบก ได้แก่
การเฝ้าตรวจและป้องกันชายแดน โดยจัดตั้งที่ตั้งทางทหารสำหรับตรวจการณ์ในพื้นที่สำคัญ รวมถึงการตั้งจุดตรวจในบริเวณจุดผ่านแดนถาวรสะพานมิตรภาพไทย-ลาว ตลอดพื้นที่รับผิดชอบ การใช้งานกล้องโทรทัศน์วงจรปิดสำหรับตรวจการณ์ในพื้นที่จุดผ่อนปรน จัดกำลังผสมร่วมกับกองกำลังสุรนารีและกองกำลังผาเมืองในพื้นที่รอยต่อ และสนับสนุนการทำงานของส่วนที่เกี่ยวข้องในพื้นที่จุดผ่านแดน
การจัดระเบียบพื้นที่และแก้ไขปัญหาความมั่นคงในพื้นที่ชายแดน โดยการให้ความรู้ความเข้าใจกับผู้บังคับหน่วย ข้าราชการ เจ้าหน้าที่ และประชาชนตลอดแนวชายแดนเกี่ยวกับกระบวนการแก้ไขปัญหาเส้นเขตแดนและพื้นที่สันดอนดินต่าง ๆ ตลอดลำน้ำ โดยมอบหมายให้หน่วยเรือรักษาความสงบเรียบร้อยตามลำแม่น้ำโขงจัดระเบียบการสัญจรและจุดจอดเรือตามช่องทางผ่านแดนทางน้ำต่าง ๆ
การประสานความร่วมมือกับประเทศเพื่อนบ้าน โดยให้ผู้บังคับบัญชาหน่วยต่าง ๆ ทำกิจกรรมร่วมกันกับผู้นำหน่วยของสาธารณรัฐประชาธิปไตยประชาชนลาวทั้งอย่างเป็นทางการและไม่เป็นทางการ เสริมสร้างความเชื่อใจ รวมไปถึงการให้ความช่วยเหลือทางการแพทย์ในกรณีที่ราษฎรชาวลาวข้ามมาขอรับการรักษาตามหลักมนุษยธรรม
กองกำลังสุรศักดิ์มนตรีมีผลการปฏิบัติที่โดดเด่นเกี่ยวกับการป้องกันและปราบปรามยาเสพติดให้โทษ การลักลอบเข้าเมือง รวมถึงการลักลอบนำเข้าและส่งออกของผิดกฎหมาย เช่น รถยนต์ รถจักรยานจากการโจรกรรม สินค้าหนีภาษีในประเทศไทยข้ามไปยังประเทศเพื่อนบ้านผ่านพรมแดนธรรมชาติคือแม่น้ำโขง
อีกภารกิจของกองกำลังสุรศักดิ์มนตรี คือการปฏิบัติงานในฐานะกองอำนวยการรักษาความมั่นคงภายในภาค 2 ส่วนแยก 1 (กอ.รมน.ภาค 2 สย.1) โดยปฏิบัติงานร่วมกับกองอำนวยการรักษาความมั่นคงภายในจังหวัด ซึ่งกองกำลังสุรศักดิ์มนตรีมีพื้นที่รับผิดชอบ 10 จังหวัดภาคตะวันออกเฉียงเหนือตอนบน คือ จังหวัดเลย, หนองคาย, บึงกาฬ, นครพนม, มุกดาหาร, หนองบัวลำภู, อุดรธานี, สกลนคร, ขอนแก่น และกาฬสินธุ์ มีภารกิจโดยตรงคือการจัดชุดพัฒนาสัมพันธ์มวลชน (ชพส.) 24 ชุด และจัดชุดวิทยากรกระบวนการสร้างเครือข่ายผู้นำชุมชนเข้มแข็ง (ชบข.) 5 ชุด สำหรับปฏิบัติการในจังหวัดชายแดนเพื่อรักษาความมั่นคงอย่างยั่งยืน
พื้นที่อ้างสิทธิ

ปัจจุบัน ตลอดพื้นที่รับผิดชอบของกองกำลังสุรศักดิ์มนตรีได้มีการกำหนดเส้นแบ่งเขตแดนในสนธิสัญญาโดยอาศัยร่องน้ำลึกเป็นเขตแดน กรณีที่มีมีการแยกออกเป็นหลายสายเพราะมีเกาะให้ใช้ร่องน้ำลึกของสายที่ใกล้ฝั่งไทยที่สุดเป็นเขตแดน โดยใช้กับแม่น้ำโขง และแม่น้ำเหือง
ถึงแม้จะมีการปักปันกำหนดในสนธิสัญญาแล้ว แต่การใช้เส้นเขตแดนที่เป็นพรมแดนธรรมชาติก็อาจจะมีการเปลี่ยนแปลงเสมอ จึงต้องมีกระบวนการตีความสนธิสัญญาเส้นเขตแดนอยู่ตลอดตามยุคสมัยและความเปลี่ยนแปลงของภูมิประเทศและเทคโนโลยี โดยอาศัยคณะกรรมาธิการเขตแดนร่วม (Joint Boundary Commission: JBC) ไทย-ลาว ซึ่งกองกำลังจะเป็นผู้สนับสนุนการปฏิบัติของผู้ปฏิบัติงาน คือกรมแผนที่ทหาร กองบัญชาการกองทัพไทย และกองเขตแดน กรมสนธิสัญญาและกฎหมาย กระทรวงการต่างประเทศ
ดูเพิ่ม

ชายแดนไทย–ลาว
กองกำลังสุรนารี
กองกำลังผาเมือง
จังหวัดโม่ญี่น

| จังหวัดโม่ญี่น မိုးညှင်းခရိုင် |
| --- | --- |
จังหวัด
จังหวัดโม่ญี่นที่ตั้งจังหวัดโม่ญี่นในประเทศพม่า
พิกัด:  24°47′N 96°22′E﻿ / ﻿24.783°N 96.367°E﻿ / 24.783; 96.367
ประเทศ:  พม่า
รัฐ:  รัฐกะชีน
เมืองหลัก: โม่ญี่น
เขตเวลา: UTC+6:30 (เวลามาตรฐานพม่า)
โม่ญี่น (พม่า: မိုးညှင်း) เป็นจังหวัดในรัฐกะชีนทางตอนเหนือของพม่า มีเมืองหลักคือโม่ญี่น
พื้นที่ปกครองตนเองนาคา

| พื้นที่ปกครองตนเองนาคา နာဂကိုယ်ပိုင်အုပ်ချုပ်ခွင့်ရဒေသ |
| --- | --- |
พื้นที่ปกครองตนเอง
   ธง
ที่ตั้งของพื้นที่ปกครองตนเองนาคา (สีฟ้า) ในประเทศพม่า
ประเทศ:  พม่า
ภาค:  ภาคซะไกง์
จำนวนเมือง: 3
เมืองหลัก: ละแฮ
การปกครอง
 • ประธาน: Kay Hsai
ประชากร (2014)
 • ทั้งหมด: 116,828 คน
เดมะนิม: ชาวนาคา
เขตเวลา: UTC+6.30 (เวลามาตรฐานพม่า)
เว็บไซต์: Naga Self-Administered Zone
พื้นที่ปกครองตนเองนาคา (พม่า: နာဂကိုယ်ပိုင်အုပ်ချုပ်ခွင့်ရဒေသ, ออกเสียง: [nà.ɡa̰ kò.bàɪ̯ɰ̃ ʔoʊ̯ʔ.t͡ɕʰoʊ̯ʔ kʰwɪ̰ɰ̃.ja̰ dè.θa̰]) จัดตั้งตามรัฐธรรมนูญ พ.ศ. 2551 เป็นเขตปกครองตนเองที่ประกอบด้วยเมือง 3 เมือง คือ เมืองเลชี่ เมืองละแฮ และเมืองน่านยู่น ในอดีตเป็นส่วนหนึ่งของจังหวัดคำตี่ ภาคซะไกง์ ชื่ออย่างเป็นทางการประกาศเมื่อ  20 สิงหาคม 2553  เป็นเขตที่ปกครองตนเองโดยชาวนาคา
วาอิล นาดิร อัลฮัลกี

| วาอิล นาดิร อัลฮัลกีพ> บ. |
| --- | --- |
وائل نادر الحلقي‎


นายกรัฐมนตรีซีเรียคนที่ 66
ดำรงตำแหน่ง 9 สิงหาคม 2012 – 3 กรกฎาคม 2016
ประธานาธิบดี: บัชชาร อัลอะซัด
รอง: ฟะฮด์ ญาซิม อัลฟะรีจญ์ วะลีด อัลมุอัลลิม
ก่อนหน้า: อุมัร อิบรอฮีม เฆาะลาวันญี (รักษาการ)
ถัดไป: อิมาด เคาะมีส
รัฐมนตรีว่าการกระทรวงสาธารณสุข
ดำรงตำแหน่ง 14 เมษายน 2011 – 26 สิงหาคม 2012
นายกรัฐมนตรี: อาดิล ซะฟัร ริยาฎ ฟะรีด ฮิญาบ อุมัร อิบรอฮีม เฆาะลาวันญี (รักษาการ)
ก่อนหน้า: Rida Adnan Said
ถัดไป: ซะอด์ อับดุสซะลาม อันนายิฟ
สมาชิกกองบัญชาการกลางแห่งพรรคบะอษ์สายซีเรีย
ดำรงตำแหน่ง 8 กรกฎาคม 2013 – 3 กรกฎาคม 2016
 
ข้อมูลส่วนบุคคล
เกิด:  (1964-02-04) 4 กุมภาพันธ์ ค.ศ. 1964 (60 ปี) ญาซิม เขตผู้ว่าการดัรอา ประเทศซีเรีย
พรรคการเมือง: พรรคบะอษ์
การเข้าร่วม พรรคการเมืองอื่น: แนวร่วมก้าวหน้าแห่งชาติ
ศิษย์เก่า: มหาวิทยาลัยดามัสกัส
วิชาชีพ: นักการเมือง, แพทย์
รัฐบาล: อัลฮัลกี 1 อัลฮัลกี 2

วาอิล นาดิร อัลฮัลกี (อาหรับ: وائل نادر الحلقي; เกิด 4 กุมภาพันธ์ ค.ศ. 1964) เป็นนักการเมืองชาวซีเรีย เคยดำรงตำแหน่งนายกรัฐมนตรีซีเรียตั้งแต่ ค.ศ. 2012 จนถึง 2016 ก่อนหน้านี้เคยดำรงตำแหน่งรัฐมนตรีว่าการกระทรวงสาธารณสุข ตั้งแต่ ค.ศ. 2011 จนถึง 2012 เขาได้รับการแต่งตั้งเป็นนายกรัฐมนตรีในวันที่ 9 สิงหาคม ค.ศ. 2012
ชีวิตช่วงต้นและการศึกษา

อัลฮัลกีเกิดที่เมืองญาซิม ประเทศซีเรีย ครอบครัวของอัลฮัลกีนับถือศาสนาอิสลาม นิกายซุนนี อัลฮัลกีจบการศึกษาปริญญาตรีที่มหาวิทยาลัยดามัสกัส สาขาวิศวกรรมศาสตร์ ในปี ค.ศ. 1987 และปริญญาโทที่มหาวิทยาลัยดามัสกัส สาขาสูติศาสตร์และนรีเวชศาสตร์ใน ค.ศ. 1991
ชีวิตส่วนตัว

อัลฮัลกี มีบุตรทั้งสิ้น 4 คน ลูกสาวคนเดียว และลูกชาย 3 คน
อารยธรรมไมนอส

ส่วนหนึ่งของพระราชวังที่คนอสซอสที่สร้างขึ้นให้เห็นภาพจากการขุดค้นของนักโบราณคดี
อารยธรรมไมนอส (อังกฤษ: Minoan civilization) เป็นวัฒนธรรมของยุคสำริดที่เกิดขึ้นในครีต อารยธรรมไมนวนรุ่งเรืองระหว่างราวศตวรรษที่ 27 จนถึงกลางศตวรรษที่ 15 ก่อนคริสต์ศักราช หลังจากนั้นอารยธรรมไมซีนี (Mycenaean civilization) ก็เข้ามาแทนที่ อารยธรรมไมนอสพบเมื่อต้นคริสต์ศตวรรษที่ 20 โดยนักโบราณคดีชาวอังกฤษชื่อเซอร์อาร์เธอร์ อีแวนส์ ตามคำกล่าวของวิลล์ ดูรันต์วัฒนธรรมครีตไมนอสมีตำแหน่งในประวัติศาสตร์ว่าเป็น “สิ่งแรกที่เชื่อมวัฒนธรรมยุโรป”